ATLIEKŲ SURINKIMO AUTOMOBILIO SU PUSIAU AUTOMATINIU KONTEINERIŲ KĖLIMO MECHANIZMU PIRKIMO LIZINGO BŪDU
TECHNINĖ SPECIFIKACIJA


Komplektacija: atliekų surinkimo automobilis su pusiau automatiniu konteinerių kėlimo mechanizmu.

Teikdamas pasiūlymą tiekėjas turi įvardinti siūlomos prekės modelius. 
Kartu su pasiūlymu turi būti pateikiama:
Prekės gamintojo techninė dokumentacija (katalogai, brošiūros) ir/ar prekės gamintojo deklaracijos (jei gamintojo techninėje dokumentacijoje neišsamiai atsispindi siūlomos prekės atitikimas techninės specifikacijos reikalavimams) ar kiti lygiaverčiai dokumentai, įrodantys siūlomos prekės atitikimą techniniams reikalavimams. Šiuose dokumentuose tiekėjas turi nurodyti (t. y. pastebimai pažymėti – spalvotai žymėti ir/ar nurodyti rodyklėmis, ir/ar pabraukti ar kt.) konkrečias teikiamų dokumentų vietas, kur aprašomos reikalaujamų techninių charakteristikų reikšmės, bei įrašyti, kurį techninių reikalavimų punktą jos atitinka. 
ARBA
Nuorodos į viešai prieinamą interneto tinklalapį, kuriame perkančioji organizacija galėtų patikrinti teikiamų duomenų autentiškumą t. y. siūlomos prekės atitikimą techniniams reikalavimams. Jei nurodytame interneto tinklalapyje pateikta informacija neatitinka tiekėjo deklaruojamų duomenų, kartu su pasiūlymu turi būti pateikta prekės gamintojo deklaracija ar kiti lygiaverčiai dokumentai patvirtinantys siūlomos prekės atitikimą techninės specifikacijos reikalavimams. Lygiaverčiais dokumentais nebus laikoma tiekėjo deklaracija, išskyrus atvejus, jei tiekėjas yra oficialus siūlomos įrangos gamintojo atstovas. Tuo atveju, jei tiekėjas (kuris nėra gamintojas) pateikia gamintojų atstovų, turinčių atitinkamas teises, parengtą techninę dokumentaciją ir/ar deklaracijas, kartu su pasiūlymu turi pateikti ir gamintojo atstovo atitinkamas teises įrodančius dokumentus (prekės gamintojo suteiktus įgaliojimus rengti/tvirtinti techninę prekių dokumentaciją).  Jeigu prekės techninę dokumentaciją parengia tiekėjas, kuris nėra gamintojas ir jam nėra suteikti gamintojo įgaliojimai rengti/tvirtinti techninę dokumentaciją, tokiu atveju jo paties parengta techninė dokumentacija netenkina objektyvumo, patikimumo, informacijos atsekamumo ir kitų kriterijų, todėl pasiūlymo vertinimo metu Perkančioji organizacija laikys, kad tiekėjas  pateikė tik deklaratyvią informaciją, kuri nėra pagrindžiama objektyviais duomenimis ir tokį pasiūlymą atmes.
DĖMESIO: Aukščiau išvardintus dokumentus pateikti privaloma.
Po pasiūlymo pateikimo, dokumentai įrodantys tiekėjo siūlomų parametrų reikšmių atitikimą reikalaujamiems, negalės būti pateikti, pasiūlymai negali būti tikslinami pateikiant naujus dokumentus. Tiekėjo, kuris nepateiks visų siūlomų parametrų reikšmes įrodančių dokumentų ir/ar perkančioji organizacija negalės iš gautos medžiagos nustatyti pasiūlymo atitikimo reikalavimams - pasiūlymas bus atmestas.
Dokumentai (prekės gamintojo techninė dokumentacija (katalogai, brošiūros) ir/ar prekės gamintojo deklaracijos ar kiti lygiaverčiai dokumentai, įrodantys siūlomos prekės atitikimą techninėms charakteristikoms) kartu su pasiūlymu gali būti pateikti lietuvių ir/arba anglų  kalba (iš karto pridedant vertimą į lietuvių kalbą bei vertimo patvirtinimą). 
Visoms nurodytoms konkrečioms medžiagoms, sprendiniams ir/ar konkretiems prekių pavadinimams ar standartams taikoma „arba lygiavertis“. Tiekėjas, siūlantis prekę, pasižyminčią lygiavertėmis savybėmis, privalo apie tai papildomai pažymėti techninėje specifikacijoje ir/ar pasiūlyme ir patikimomis priemonėmis įrodyti, kad siūloma prekė yra lygiavertė ir visiškai atitinka techninėje specifikacijoje keliamus reikalavimus.

	Eil. Nr.
	Techninės charakteristikos pavadinimas
	Perkančios organizacijos reikalaujamos charakteristikos reikšmė
	Atsakymas taip/ne ir parašoma tiksli reikšmė

	BENDRI REIKALAVIMAI

	1. 
	Automobilio markė, modelis
	Būtina nurodyti
	

	2. 
	Šiukšliavežio antstato (toliau tekste – Įranga) modelis, markė
	Būtina nurodyti
	

	3. 
	Pagaminimo metai
	Automobilis ir įranga turi būti nauja, nenaudota, pagaminta – ne ankščiau kaip 2026 metais.
	

	4. 
	Automobilio registracija bei techninė apžiūra
	Tiekėjas registruoja automobilį kaip specialios paskirties (šiukšliavežį) VĮ „Regitra“. Techninė apžiūra galioja ne trumpiau, kaip 11 mėn. nuo sutarties pasirašymo.
	

	5. 
	Vartotojo apmokymai
	Tiekėjas savo lėšomis privalo apmokyti ne mažiau kaip  2 (du) perkančiosios organizacijos nurodytus darbuotojus dirbti su pateiktu automobiliu ir ant jo sumontuota įranga.
	

	6. 
	Instrukcijos pateikiamos kartu su automobiliu ir įranga pirkėjui

	Eksploatacijos aprašas (instrukcija) lietuvių kalba.
	

	7. 
	
	Aptarnavimo (techninės priežiūros) aprašas (instrukcija) lietuvių kalba.
	

	8. 
	
	Darbų saugos instrukcija lietuvių kalba.
	

	9. 
	
	Elektrinė ir hidraulinės schemos (įrangos) 
	

	10. 
	Serviso, eksploatacijos ir kiti reikalavimai

	Tiekėjas privalo pateikti montuojamos specialiosios įrangos gamintojo (ar jo oficialaus atstovo) patvirtintas specifikacijas, ir/ar technines charakteristikas, ir/ar kitokio pobūdžio dokumentus (lietuvių kalba), kurie patvirtintų, kad siūloma Įranga atitinka šioje specifikacijoje įvardintus reikalavimus
Siūloma įranga privalo būti serijinės gamybos. Tiekėjas privalo pateikti analogiškų su siūloma sumontuota įranga (antstatu) ir siūlomu konteinerių keltuvu nuotraukas.
	

	AUTOMOBILIS

	11. 
	Variklis
	Variklis dyzelinis, ne mažiau 300 AG
	

	12. 
	Greičių dėžė
	Greičių dėžė automatizuota (be sankabos pedalo)
	

	13. 
	Kuro bakas
	Ne mažiau 200 litrų talpos. Rakinamas bako dangtelis
	

	14. 
	Važiuoklė
	Bendra masė ne mažiau nei 18.000 kg.
Atstumas tarp pirmos ir antros ašies ne daugiau 3800 mm.. Ratų formulė 4x2.
	

	15. 
	Pakaba
	Pirmos ašies apkrova ne mažiau 8000 kg. Antros ašies apkrova ne mažiau 11000 kg. 
	

	16. 
	Kabina
	Trys sėdimos vietos (įskaitant vairuotoją). Vairuotojo sėdynė pneumatinė. Kabinos pakaba orinė.
	

	17. 
	Saugumo paketas
	1. Avarinės trinkelės
2. teleskopinis domkratas
3. avarinis trikampis ženklas
4. avarinis žibintas
5. pirmos pagalbos vaistinėlė
6. gesintuvas
7. žarna padangoms pripūsti – ne trumpesnė nei 10 metrų. 
	

	18. 
	Žiemos paketas
	Šildymo sistema ir oro sausintuvas.
	

	19. 
	Vairuotojo paketas
	Oro kondicionavimo sistema 
	

	20. 
	Stabdžių sistema

	Turi būti ABS ir elektroninės stabilumo programos.
	

	21. 
	Centrinis durų užraktas.
	Būtina
	

	22. 
	Degalų kiekio ir degalų sąnaudų momentiniai ir kiekiniai rodmenys turi būti matomi.
	Būtina
	

	23. 
	Automobilio kabinos ir Įrangos spalva – balta.
	Būtina. Nurodyti RAL
	

	24. 
	Guminiai kabinos grindų kilimėliai.
	Būtina
	

	25. 
	Imobilaizeris ir vairo užraktas
	Būtina
	

	26. 
	Elektroninis greičio ribotuvas
	Būtina
	

	ŠIUKŠLIAVEŽIO ANTSTATAS (ĮRANGA)
	

	27. 
	Tipas
	Galinio vertimo, skirta komunalinių ir antrinių atliekų surinkimui. Pažymėta CE ženklu. Pateikti su pasiūlymu sertifikatą.
	

	28. 
	Atliekų bunkerio talpa
	Ne mažiau 16,0 kub.m. Ji suprantama kaip erdvė, kurioje presuojamos atliekos. Į atliekų bunkerio talpą neįsiskaičiuotas antstato gale sumontuotos papildomos talpos, į kurią išverčiami konteineriai, tūris.
	

	29. 
	Atliekų bunkerio talpa
	Papildomas latakas bunkerio gale, apsaugantis važiuoklę nuo atliekų jų iškrovimo metu
	

	30. 
	Sandarumas 
	Tarp atliekų talpos ir atliekų surinkimo talpos visu perimetru turi būti sandarinimo tarpinė apsauganti nuo skysčių pratekėjimo į aplinką. Pateikti nuotrauką
	

	31. 
	Suspaudimo mechanizmas
	Linijinis – plyta su lanksčia apatine dalimi, pagaminta iš atsparaus dilimui ne mažesnės kokybės kaip HARDOX 400 ar lygiaverčio metalo. Nurodyti konkrečią medžiagą.
	

	32. 
	Suspaudimo plytos cilindrai
	Išorinėje dalyje, apsaugoti nuo kontakto su atliekomis, bei uždengti iš išorės.
	

	33. 
	Atliekų surinkimo bunkeris
	Grindų storis ne mažiau 7 mm ir sienos kontaktuojančios su atliekomis ne mažiau 6 mm  HARDOX 400 arba lygiaverčio plieno. Nurodyti konkrečią medžiagą.
	

	34. 
	Atliekų surinkimo bunkeris
	Turi būti automatinis atliekų surinkimo bunkerio išvalymas (ne mažiau kaip 3 kartai)  pakėlus bunkerį, atliekų išvertimo metu. 
	

	35. 
	Atliekų surinkimo bunkeris
	Geresniam apkrovų pasiskirstymui ir geresniam talpos išvalymui atliekų talpos šoninės sienos, lubos ir grindys o taip pat ir atliekų išstūmimo plokštė turi būti ovalo formos. Atliekų šoninės sienos vientisos medžiagos, kad sujungimuose nebūtų stačių kampų ir kuo mažiau virinimo siūlių. Pateikti su  pasiūlymu gamintojo brėžinį ir/ar nuotrauką.
	

	36. 
	Aptarnavimas
	Priekinėje antstato dalyje turi būti sumontuotos šoninės prieigos aptarnavimo durelės aptarnavimams, ne mažesnės kaip 60x60cm, atitinkančios EN150-1 standarto keliamus reikalavimus su saugumo sistema ir indikatoriumi valdymo pulte kabinoje
	

	37. 
	Konteinerių kėlimas
	Konteinerių pakėlimo mechanizmas tinkamas nuo 80 iki 1100 litrų talpos konteineriams, atitinkantiems EN 840-1/2/3 ir DIN standarto reikalavimus.
	

	38. 
	Konteinerių kėlimas
	1100 litrų talpos konteinerių kėlimas su papildomomis kėlimo rankomis. Konteinerių atidarymo mechanizmas. 
	

	39. 
	Konteinerių keltuvas
	Konteinerių keltuvas automatiškai pakyla į transportinę padėtį įjungus atbulinės eigos pavarą.
	

	40. 
	Konteinerių keltuvas
	Turi būti gamykliškai paruoštas svėrimo sistemos celių montavimui esant poreikiui.
	

	41. 
	Konteinerių keltuvas
	Turi būti  konteinerių papurtymo funkcija
	

	42. 
	Konteinerių kėlimas
	Operatoriui pasirinkus 4-ių ratų konteinerio kėlimą, turi būti automatinis pakėlimo mechanizmo pozicionavimas
	

	43. 
	Konteinerių išvertimas (paėmimas, pakėlimas ir nuleidimas)
	Konteinerių darbo ciklas (paėmimas, pakėlimas ir nuleidimas) ne daugiau kaip 12 s – 4-ių ratų konteineriams, ne daugiau kaip 8 s – 2-jų ratų konteineriams.
	

	44. 
	Konteinerių kėlimas
	Konteinerių kėlimo mechanizmo galia ne mažiau 500 kg.
	

	45. 
	Atliekų surinkimo bunkeris
	Turi būti atidaromas (atsilenkiantis) ir uždaromas (užsilenkiantis) galinis bortas, ne siauresnis kaip 1600mm, bendram aukščiui sumažinti, kad būtų užtikrintas saugus ir patogus darbas, negabaritines atliekas kraunant rankomis. Pateikti su  pasiūlymu nuotrauką ar brėžinį.
	

	46. 
	Presavimo valdymo ciklai
	a) pastovus besitęsiantis;
b) vienkartinis; c) rankinis kiekvienos presavimo operacijos valdymas; d) automatinis po išvertimo vienkartinis
	

	47. 
	Valdymo pultai
	1. Konteinerių kėlimo valdymas.
2. Avarinis sustabdymas iš abiejų pusių. 
3. Presavimo ciklo valdymas.
4. Vairuotojo pusėje antstato gale – šiukšlių išvertimo ir galinio bunkerio uždarymo valdymas. 
	

	48. 
	Valdymas iš kabinos
	Kabinoje:
1. šiukšlių išvertimas
2. plytos išstūmimo  valdymas
3. bunkerio uždarymas
4. Avarinis stabdymo mygtukas.
	

	49. 
	Valdymo pultai
	Apsaugos klasė ne mažesnė kaip IP67
	

	50. 
	Presavimo valdymas
	Turi būti galimybė nustatyti, kad presavimo ciklas automatiškai įsijungtų tik po nuo 1 iki 5 konteinerių išvertimų. 
Pateikti aprašymą iš vartotojo instrukcijos.
	

	51. 
	Presavimo valdymas
	Turi būti funkcija leidžianti presuoti atliekas automobiliui judant. 
	

	52. 
	Valdymo pultas kabinoje
	CAN tipo, atlikti ne mažiau kaip šias funkcijas:
1. atliekų surinkimo talpos pakėlimas;
2. atliekų bunkerio iškrovimas;
3. atliekų surinkimo talpos nuleidimas.
4. presavimo lygio parinkimas
5. darbinių šviesų ir švyturėlių  įjungimas.  
Pateikti aprašymą iš vartotojo instrukcijos.
	

	53. 
	Valdymo pultas kabinoje
	CAN bus tipo. Valdymo pulte pateikiama informacija: 
1. Konteinerių pakėlimo skaitiklis
Pateikti su  pasiūlymu aprašymą iš vartotojo instrukcijos.
	

	54. 
	Valdymo pultas kabinoje ir įspėjimo signalai
	Turi būti ne mažiau kaip šie informaciniai indikatoriai:
1. per didelė hidraulinio tepalo temperatūra;
2. per didelis/mažas slėgis sistemoje;
3. per žemas hidraulinio tepalo lygis;
Pateikti su  pasiūlymu aprašymą iš vartotojo instrukcijos.
	

	55. 
	Variklio apsukų valdymas
	Automatinis variklio apsisukimų valdymas priklausomai nuo galios poreikio hidraulinėje sistemoje
	

	56. 
	Skysčių drenavimas
	Turi būti ne mažiau kaip 2 (du) stacionarūs čiaupai skysčių drenavimui: priekyje, iš atliekų bunkerio talpos ir gale iš atliekų surinkimo talpos.
	

	57. 
	Darbinė zona, saugumas
	Turi būti darbinės zonos (galinio vaizdo) kamera su spalvotu monitoriumi vairuotojo kabinoje.
	

	58. 
	Švyturėliai
	Turi būti ne mažiau kaip 2 (du) oranžiniai švyturėliai galinėje antstato dalyje su apsauginėmis grotelėmis
	

	59. 
	Darbo zonos žibintai
	Ne mažiau kaip 2 (du) vnt. darbo žibintai gale.
	

	60. 
	Laipteliai
	Du laipteliai su svorio davikliais galinėje dalyje aptarnaujantiems darbuotojams ir automobilio greičio apribojimo funkcijos iki 30km/h, ir ribojama atbulinė eiga. Atitinkantys EN1501-1 standarto reikalavimus. Pateikti su  pasiūlymu laiptelių gamintojo patvirtinimą.
	

	61. 
	Suspaudimas
	Ne mažiau 5:1
	

	62. 
	Atliekų presavimas
	Turi būti galimybė pasirinkti presavimo lygi pagal renkamas atliekas. Užprogramuoti ne mažiau kaip 5 (penki) presavimo lygiai.
Pateikti aprašymą iš vartotojo instrukcijos. 
	

	63. 
	Kita, papildoma įranga
	Turi būti:
1. daiktadėžė įrankiams sumontuota po bunkeriu
2. pritvirtintas šiukšlių semtuvas ir šepetys
3. rankų nusiplovimo įrenginys
4. brezentinės užuolaidos apsaugančios nuo atliekų išpūtimo iš bunkerio (pateikti nuotrauką).
	

	PAPILDOMI REIKALAVIMAI
	

	64. 
	Automobilio ir papildomos įrangos gamintojai – turi atitikti techninio reglamento „Mašinų sauga“ reikalavimus, įranga turi būti pažymėta CE ženklu.
	Būtina, su  pasiūlymu turi būti pateikta automobilio ir antstato gamintojo EB atitikties deklaracijos kopija su vertimu į lietuvių kalbą. 
	

	65. 
	Automobilis ir papildoma įranga yra pagamintas gamintojo gamykloje, turinčioje įdiegtą kokybės vadybos sistemą, atitinkančią LST EN ISO 9001:2008 arba lygiavertės kokybės vadybos sistemos reikalavimų standartą.
	Būtina, turi būti pateikti dokumentai įrodantys, kad automobilis  ir papildoma įranga yra pagamintas gamintojo gamykloje, turinčioje įdiegtą kokybės vadybos sistemą, atitinkančią LST EN ISO 9001:2008 arba lygiavertės kokybės vadybos sistemos reikalavimų standartą.
	

	66. 
	Papildoma įranga yra pagaminta gamintojo gamykloje, turinčioje įdiegtą aplinkosaugos vadybos sistemą, atitinkančią LST EN ISO 14001:2005 arba lygiavertės aplinkos apsaugos sistemos reikalavimų standartą.
	Būtina, turi būti pateikti dokumentai įrodantys, kad  įranga yra pagaminta gamintojo gamykloje, turinčioje įdiegtą aplinkosaugos vadybos sistemą, atitinkančią LST EN ISO 14001:2005 arba lygiavertės aplinkos apsaugos sistemos reikalavimų standartą.
	

	67. 
	Įranga atitinka saugos standartas: EN 1501-1:2011, EN1501-5:2011
	Būtina su  pasiūlymu pateikti antstato dokumentus
	

	68. 
	Įranga atitinka triukšmo standartas EN1501-4:2008
	Būtina su  pasiūlymu pateikti antstato dokumentus
	

	69. 
	Prekės pristatomos 
	tiekėjo lėšomis pirkėjo nurodytu adresu
	

	70. 
	Įrangos servisas
	Turi būti siūlomos įrangos gamintojo įgaliotas (arba pateikti susitarimą su trečiuoju asmeniu) antstato servisas, kuris turėtų reikalingą įrangą ir apmokytą personalą galintį atlikti kvalifikuotus  garantinius techninius aptarnavimus ir remontus, ir turi turėti mobilų servisą su galimybę atvykti remontui į vietą (nurodyti serviso pavadinimą ir adresą. Pateikiamas su  pasiūlymu gamintojo įgaliojimas).
	

	71. 
	Automobilio garantinis remontas 
	Turi būti atliekamas neatlygintinai. Siūlomo automobilio (važiuoklės) oficialus atstovas turi autorizuotą serviso atstovybę ne toliau nei 150 km atstumu nuo užsakovo registracijos adreso. Atstovybė – tai įrengtos remonto dirbtuvės, dalių sandėlis, serviso komanda. Nurodyti adresą ir kontaktus
	

	72. 
	Įrangos garantinis remontas 
	Turi būti atliekamas neatlygintinai. Siūlomos įrangos (antstato) oficialus atstovas turi autorizuotą serviso atstovybę ne toliau nei 150 km atstumu nuo užsakovo registracijos adreso. Atstovybė – tai įrengtos remonto dirbtuvės, dalių sandėlis, serviso komanda. Nurodyti adresą ir kontaktus
	

	73. 
	Garantija
	12 (dvylika) mėnesių garantija visam automobiliui be rodos apribojimų ar moto valandų su mobiliu aptarnavimu Pirkėjo bazėje
	

	74. 
	Automobilio pristatymo terminas
	Automobilis su papildoma įranga turi būti pristatytas ir visiškai paruoštas darbui per ne daugiau kaip 180 (šimtas aštuoniasdešimt) kalendorinių dienų nuo pirkimo-pardavimo sutarties pasirašymo dienos. 
	










	STANDARTAI (PATEIKIAMI PASIŪLYMO PATEIKIMO METU)

	1. 
	Automobilio ir papildomos įrangos gamintojai — turi atitikti techninius ES  reikalavimus, įranga turi būti pažymėta CE ženklu.
	Pateikti automobilio ir įrangos gamintojo EB atitikties deklaracijos kopija su vertimu lietuvių kalbą.
	

	2. 
	Automobilis ir papildoma įranga yra pagamintas gamintojo gamykloje, turinčioje įdiegtą kokybės vadybos sistemą, atitinkančią LST EN ISO 9001:2008 arba lygiavertės kokybės vadybos sistemos reikalavimų standartą.
	Pateikiami dokumentai įrodantys, kad automobilis ir papildoma įranga yra pagamintas gamintojo gamykloje, turinčioje įdiegtą kokybės vadybos sistemą, atitinkančią LST EN ISO 9001:2008 arba lygiavertės kokybės vadybos sistemos reikalavimų standartą.
	

	3. 
	Automobilis ir papildoma įranga yra pagamintas gamintojo gamykloje, turinčioje įdiegtą aplinkosaugos vadybos sistemą, atitinkančią LST EN ISO 14001:2005 arba lygiavertės aplinkos apsaugos sistemos reika1avimų standartą.
	Pateikiami dokumentai įrodantys, kad automobilis ir papildoma įranga yra pagamintas gamintojo gamykloje, turinčioje įdiegtą aplinkosaugos vadybos sistemą, atitinkančią LST EN ISO 14001:2005 arba lygiavertės aplinkos apsaugos sistemos reikalavimų standartą.
	

	4. 
	Įranga atitinka saugos standartas: EN 1501-1:2011, EN1501-5:2011 arba lygiavertės aplinkos apsaugos sistemos reikalavimų standartą.
	Pateikti tai patvirtinančius dokumentus.
	

	5. 
	Įranga atitinka triukšmo standartas EN1501-4:2008 arba lygiavertės aplinkos apsaugos sistemos reikalavimų standartą.
	Pateikti tai patvirtinančius dokumentus.

